stanford-oval/wikipedia huggingface dataset:
Luke Martin
Ura > Seuraura

Martin vietti juniorivuotensa kotikaupungissaan Missourin St. Louis'ssa. Belleville Bulls varasi hänet 204. pelaajana OHL:n varaustilaisuudessa 2014, mutta Martin ei kuitenkaan siirtynyt CHL:ään, jotta hän voisi pelata tulevaisuudessa Yhdysvaltain yliopistosarjoissa. Martin vietti vuodet 2014–2016 Yhdysvaltain maajoukkueen kehitysohjelman mukana pelaten mm. USHL-junioriliigaa. Hän pelasi kauden aikana myös CCM/USA Hockey All-American Prospects Gamessa.
Carolina Hurricanes varasi Martinin toisella kierroksella 52. pelaajana NHL:n varaustilaisuudessa 2017. Vuodet 2017–2021 hän kävi Michiganin yliopistoa. Senior-vuotenaan 2019–2020 Martin toimi joukkueenssa varakapteenina. Hän jakoi Michiganin sisäisen tehotilaston voiton Will Lockwoodin ja Keaton Pehrsonin kanssa lukemalla +10. Martin palkittiin kauden päätteeksi B1G:n urheiluhenkisimpänä pelaajana.
Joulukuussa 2020 Martin teki vuoden mittaisen sopimuksen ECHL-joukkue Greenville Swamp Rabbitsin kanssa. Tammikuussa 2021 hän siirtyi ammattilaistryout-sopimuksella lainalle AHL-joukkue Texas Starsiin. Hän pelasi siellä koronaviruspandemian lyhentämällä kaudella kuusi runkosarjaottelua ilman tehopisteitä, kunnes Martin palasi toukokuussa takaisin Swamp Rabbitsin vahvuuteen. Hän pelasi ECHL:ssä kauden aikana 11 runkosarjaottelua ilman tehopisteitä ja kahdeksan playoff-ottelua tehden kaksi syöttöpistettä.
Syyskuussa 2021 Greenville Swamp Rabbits kauppasi Martinin Utah Grizzliesiin vaihdossa hyökkääjä Cédric Paréen. Noin kymmenen päivää myöhemmin hän teki vuoden mittaisen ja kaksisuuntaisen AHL-sopimuksen Colorado Eaglesin kanssa. Martin pelasi siellä kaudella 2021–2022 kuusi runkosarjaottelua ilman tehopisteitä. Suurimman osan kaudestaan hän pelasi kuitenkin Grizzliesin vahvuudessa. Martin teki 59 runkosarjaottelussa tehot 10+33=43, joilla hän jakoi ECHL:n puolustajien pistepörssin yhdeksännen sijan Worcester Railersia ja Maine Marinersia edustaneen Zach Malatestan kanssa. Martin voitti myös joukkueen sisäisen tehotilaston lukemalla +23. Pudotuspeleissä hän teki 17 ottelussa tehot 2+10=12.
Heinäkuussa 2022 Martin teki vapaana agenttina vuoden mittaisen AHL-sopimuksen Hartford Wolf Packin kanssa. Hän osallistui samana syksynä myös New York Rangersin NHL-harjoitusleirille. Martin pelasi alkukauden 2022–2023 kokonaan ECHL-joukkue Jacksonville IceMenin vahvuudessa, kunnes joulukuussa Wolf Pack kauppasi hänet takaisin Colorado Eaglesiin vaihdossa hyökkääjä Ben Tardifiin. Martin pelasi siellä 28 runkosarjaottelua tehopistein 1+9=10, kunnes huhtikuussa 2023 hän liittyi Utah Grizzliesin ECHL-joukkueen vahvuuteen, jossa Martin pelasi kauden loppuun.
Kaudeksi 2023–2024 Martin siirtyi 1+1-vuotisella sopimuksella SM-liigajoukkue Helsingin IFK:hon. Hän oli joukkueen toiseksi paras pistemies Jori Lehterän jälkeen tehoilla 10+37=47, joilla Martin sijoittui koko liigan puolustajien pistepörssissä toiseksi edellään vain JYPiä ja Ilvestä edustanut Sami Niku. Tammikuussa 2024 HIFK käytti hänen sopimuksessaan olleen option ja teki Martinin kanssa vuoden mittaisen jatkosopimuksen. Helmikuussa 2024 Martin nimettiin HIFK:n kapteenistoon Ilari Melartin loukkaannuttua.
Ura > Maajoukkueura

| Mitalit> Maa:  Yhdysvallat.Miesten jääkiekko.Alle 18-v. MM-kilpailut  | Mitalit> Maa:  Yhdysvallat.Miesten jääkiekko.Alle 18-v. MM-kilpailut  | Mitalit> Maa:  Yhdysvallat.Miesten jääkiekko.Alle 18-v. MM-kilpailut  | Maa:  Yhdysvallat> Miesten jääkiekko. |
| --- | --- | --- | --- |
|  Pronssia | Yhdysvallat 2016 | jääkiekko |  |
Martin pelasi alle 18-vuotiaiden MM-kilpailuissa vuonna 2016, jolloin hän toimi Yhdysvaltain varakapteenina ja voitti pronssia. Martin pelasi myös World U-17 Hockey Challengessa marraskuussa 2014, jolloin hän voitti hopeaa.
Muuta

Lukenin isoveli James "Jimmy" Martin pelasi omalla urallaan puolustajana ECHL:ssä ja Slovakiassa.
Mallard (veturi)

LNER Class A4 4468 Mallard
LNER Class A4 Mallard, No 4468, lempinimeltään The Blue Streak (suom. Sininen viuhahdus) on höyryveturi, joka pitää nimissään höyryvetureiden nopeusennätystä.
Britanniassa 3. maaliskuuta 1938 numerolla 4468 (myöhemmin 60022) valmistunut A4 Pacific Mallard suunniteltiin nimenomaisesti rikkomaan saksalaisten 11. toukokuuta 1936 Borsig DRG 05 -veturilla saavuttama höyryvetureiden nopeusennätys – 200,4 kilometriä tunnissa. Suunnittelun päävastuu lankesi Nigel Gresleylle, joka tuolloin toimi London and North Eastern Railwayn pääsuunnittelijana.
Mallardiin tehtiin monia perinteisistä malleista poikkeavia ratkaisuja: höyrypainetta kasvatettiin ja virtaviivaistuksia tehtiin sekä koko veturin runkoon ilmanvastuksen pienentämiseksi että höyryputkien sisälle höyryvirtausten vastusten minimoimiseksi. Mallard oli myös ensimmäinen veturi, jossa hyödynnettiin suomalaisen Kyösti Kylälän kehitystyöhön perustuvaa Kylchap-tekniikkaa. Perinteisten, molemmille pyörästöille erikseen suunnattujen sylinterien ongelmana oli ollut sen junaa keikuttava vaikutus. Gresleyn neronleimaus oli pyörien väliin sijoitettu kolmas sylinteri, joka sekä vakautti junaa että vähensi raiteisiin kohdistuvaa rasitusta. Ja mikä tärkeintä – se myös lisäsi junan tehoa.
Nopeusennätyksestä kertova kilpi veturin kyljessä.
Ennätysajo suoritettiin Granthamin ja Peterboroughin välisellä rataosuudella. Kaarteiden ja käynnissä olleiden ratatöiden vuoksi käytettävissä oli ainoastaan 24 kilometrin pituinen suora osuus, jolle ennätysyritys sijoitettiin. Virallinen nopeusennätys kirjattiin lukemiin 202,77 kilometriä tunnissa.
Veturin saavutettua ennätysnopeus se hajosi palasiksi. Ennätysnopeus kuitenkin suoritettiin veturin vielä ollessa kasassa, joten ennätys kirjattiin ylös ja virallistettiin.
Mallard oli ennätysajonsa jälkeen normaalissa rataliikenteessä aina vuoteen 1963, johon mennessä se oli taittanut kiskoja 2,4 miljoonaa kilometriä. Nykyään Mallard (suom. sinisorsa) on esillä National Railway Museumissa Yorkissa, Englannissa.
Mallard jäi käytöltään pieni-ikäiseksi vikojen takia.
Aiheesta muualla

Kuvia tai muita tiedostoja aiheesta Mallard Wikimedia Commonsissa
Maailman pisin luokkaretki

| Maailman pisin luokkaretki Nylon Beat |
| --- | --- | --- |

Kokoelmalevyn tiedot
 Julkaistu: 8. elokuuta 2007
 Tuottaja(t): Risto Asikainen
 Tyylilaji: pop
 Kesto: 78.25
 Levy-yhtiö: Suomen Mediamusiikki
Listasijoitukset
  Suomen virallinen lista: 15.
Nylon Beat:n muut julkaisut
| Hyvää uutta vuotta Live 2005 | Maailman pisin luokkaretki 2007 |   |
Maailman pisin luokkaretki on Nylon Beatin 8. elokuuta 2007 julkaistu remasteroitu kokoelma-albumi. Albumilta julkaistiin heinäkuussa 2007 singlenä kappale "Seksi vie 12 apinaa kuumalle hiekalle", jossa on yhdistetty neljä yhtyeen aiempaa hittiä. Albumilla on myös mukana päivitetty versio "Syytön" -hitistä, joka julkaistiin syksyllä 2007 myös singlenä.
Albumi nousi Suomen virallisen listan sijalle 15.
Kappaleet

Seksi vie 12 apinaa kuumalle hiekalle – 4.24
Rakastuin mä looseriin – 3.25
Teflon love – 3.51
Naparengas – 4.13
Satasen laina – 3.17
Jos – 3.35
Seksi vie ja taksi tuo – 3.35
Valehtelija – 3.57
Viimeinen – 3.45
Demoja – 4.00
Viha ja rakkaus – 3.02
Takapulpetin poika – 3.53
Sairaanfuckingkipeenraastavaa – 3.45
Shut up – 3.26
Kutsu julkkis bailaamaan – 3.46
Sanoja – 3.32
Psykedeliaa – 3.40
Anna mulle – 3.54
12 apinaa – 4.00
Nukutaan – 3.23
Syytön '07 – 4.02
Arvostelut

Desibeli.net:
Mallan kartano

Mallan kartanon päärakennus vuonna 2012.
Mallan kartano (vir. Malla mõis, saks. Malla) oli ratsutila Viru-Nigulan pitäjässä Vironmaalla. Nykyisin kartano sijaitsee Viru-Nigulan kunnassa Länsi-Virumaalla.
Ensimmäiset kirjalliset maininnat Mallan kartanosta ovat vuodelta 1443. Keskiajalla Mallan kartano oli vasallilinna.
Kartano sai julkisuutta vuonna 2014, kun suomalainen Risto Pietilä osti sen  bitcoineilla.
Kartanon päärakennus paloi 7. syyskuuta 2018. Siitä tuhoutui katto ja kolmas kerros kokonaan ja alemmat kerrokset osittain. Rakennuksessa oli tehty korjaustöitä ennen palon syttymistä. Viron kulttuurihistoriallisesti arvokkaiden rakennusten suojelusta vastaavan viranomaisen vähän ennen paloa tekemän arvion mukaan kartano oli huonossa kunnossa.
Rakennus on valmistunut 1880-luvulla. Se on 80 metriä pitkä, ja siinä on 50 huonetta.
Aiheesta muualla

Malla mõis (Viru-Nigula khk)[vanhentunut linkki], Kinnistute register
Daniel Giger

| Mitalit> Maa:   Sveitsi. Olympialaiset .Miesten miekkailu | Mitalit> Maa:   Sveitsi. Olympialaiset .Miesten miekkailu | Mitalit> Maa:   Sveitsi. Olympialaiset .Miesten miekkailu | Maa:   Sveitsi> .Miesten miekkailu |
| --- | --- | --- | --- |
|  Hopeaa | München 1972 | kalpa, joukkuekilpailu |  |
|  Pronssia | Montreal 1976 | kalpa, joukkuekilpailu |  |
Daniel Giger (s. 1. lokakuuta 1949) on sveitsiläinen entinen miekkailija. Hän sai kalvan joukkuekilpailussa hopeaa kesäolympialaisissa 1972 Münchenissä ja sitten pronssia kesäolympialaisissa 1976 Montrealissa.
Dawran Anessin piirikunta

| Dawran Anessin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Dhamar
Väkiluku (2003):  121 553
Dawran Anessin piirikunta sijaitsee Jemenissä Dhamarin maakunnassa. Vuonna 2003 sen asukasluku oli 121 553.
Luke Perry

| Luke Perry |
| --- | --- |
 Perry vuonna 2018
Henkilötiedot
Koko nimi:  Coy Luther Perry III
Syntynyt: 11. lokakuuta 1966 Mansfield, Ohio, Yhdysvallat
Kuollut: 4. maaliskuuta 2019 (52 vuotta) Burbank, Kalifornia, Yhdysvallat
Ammatti:  näyttelijä
Näyttelijä
Aktiivisena:  1986–2019
Merkittävät roolit:  Beverly Hills 90210   Riverdale
Aiheesta muualla
Viralliset kotisivut
IMDb 
Elonet
Luke Perry (oikealta nimeltään Coy Luther Perry III, 11. lokakuuta 1966 Mansfield, Ohio, Yhdysvallat – 4. maaliskuuta 2019 Burbank, Kalifornia, Yhdysvallat) oli yhdysvaltalainen näyttelijä, joka muistetaan Dylan McKayn roolista televisiosarjassa Beverly Hills 90210.
Ura

Beverly Hillsin jälkeen Perry näytteli muutamassa televisiosarjassa. Vuonna 2004 hän näytteli Lontoon West Endissä näytelmän Kun Harry tapasi Sallyn vastanäyttelijänään Alyson Hannigan. Perry näytteli myös CW:n sarjassa Riverdale, joka perustuu Archie Comics -sarjakuviin. Hän näytteli sarjassa Fred Andrewsia. Tämän lisäksi Luke Perry näytteli lukuisissa elokuvissa.
Yksityiselämä

Perry erosi kymmenen vuotta kestäneestä avioliitostaan Minnie Sharpin kanssa vuonna 2003. Heillä oli kaksi yhteistä lasta.
Hän kuoli sairaalassa 4. maaliskuuta 2019 saatuaan muutamaa päivää aiemmin aivoinfarktin.
Valikoitu filmografia

Beverly Hills 90210 (1990–1995, 1998–2000)
Buffy, vampyyrintappaja (1992)
The Fifth Element (1997)
Riverdale (2017–2019)
Once Upon a Time in Hollywood (2019)
Aiheesta muualla

Kuvia tai muita tiedostoja aiheesta Luke Perry Wikimedia Commonsissa
Luke Perry NNDB:ssä (englanniksi)
MSN

MSN:n logo vuodesta 2015
MSN:n aiempi logo
MSN (alkujaan The Microsoft Network) on Microsoftin 24. elokuuta 1995 julkaisema BBS-palvelu, myöhemmin myös Internet-palveluntarjoaja ja web-portaali (aluksi toimi rinnakkaisena verkkona Internetille), joka julkaistiin samaan aikaan kuin Windows 95. Sittemmin MSN:ään on liitetty Microsoftin Outlook-sähköpostipalvelu ja Skype-pikaviestiohjelma, sekä monia muita Microsoftin palveluita. Alkuperäisessä The Microsoft Networkissa oli objektipohjainen käyttöliittymä, jollaisen oli alun perin tarkoitus korvata emo-Windowsin käyttöliittymärakenteet tiedostojärjestelmää myöten (so. luoda tiedostojärjestelmä, jossa ei viitata suoraan levyllä oleviin tiedostoihin, vaan virtuaaliobjekteihin, joihin tietoa voi yhdistyä monesta lähteestä). Se ei kuitenkaan pystynyt kilpailemaan avoimen Internetin kanssa, joten vuosituhannen vaihteeseen mennessä se korvattiin samannimisellä WWW-palvelulla.
MSN on ollut yhdeksällä miljoonalla rekisteröityneellä käyttäjällään Yhdysvaltojen toiseksi suurin Internet-yhteisö, heti Time Warnerin AOL:n (26,5 miljoonaa) jälkeen.[lähde? ]
Alexa Internet -käyttäjäbarometrin mukaan MSN.com oli toiseksi vierailluin englanninkielinen sivusto Internetissä Yahoo!:n jälkeen osittain siksi, että sivu on Internet Explorer -selaimen oletusaloitussivu. MSN sai uuden ilmeen vuoden 2009 aikana jonka suurin muutos oli linkkien vähentäminen puolella. Vuonna 2010 MSN:n kotisivuilla vierailee noin 600 miljoonaa käviää kuukausittain, joista melkein 100 miljoonaa pelkästään Yhdysvalloista.
MSN-palvelut siirtyivät osittain ensin Windows Live -tuotemerkin alle ja myöhemmin Windows Essentials perheeseen vuonna 2013.
30. syyskuuta 2014 Microsoft uudisti MSN-sivustoa antaen sille samanlaisen ilmeen kuin muillakin Microsoftin tuotteilla (kuten Bing ja Office).
Windows Live

Osa MSN:n palveluista siirrettiin vuosien 2005 ja 2006 aikana Windows Live brändin alaisuuteen. Tämä oli osa strategiaa jolla parannettiin verkkopalveluja liittämällä ne Windows nimeen. Uusi bränfi tarkoitti uusia nimiä suurimmalle osalle MSN tuotteista:
MSN Hotmail muuttui muotoon Windows Live Hotmail (nykyinen Outlook.com)
MSN Messenger muuttui muotoon Windows Live Messenger (nykyään sulautettu Skypeen)
MSN Search muuttui muotoon Live Search (nykyinen Bing)
MSN Virtual Earth muuttui muotoon Live Search Maps (nykyinen Bing Maps)
MSN Spaces muuttui muotoon Windows Live Spaces
MSN Alerts muuttui muotoon Windows Live Alerts
MSN Groups muuttui muotoon Windows Live Groups
Termiä "MSN" tai "mese" käytetään yleisesti synonyyminä Windows Live Messengerille, eli entiselle MSN Messengerille. Näiden yhteys on se, että käyttääkseen Messengeriä, tulee käyttäjillä olla Microsoft-tili (alun perin Microsoft Passport, sitten niminä ovat toimineet .NET Passport, vähän aikaa Microsoft Passport Network ja Windows Live ID), jota muun muassa Messenger, Hotmail, Xbox Live ja Zune käyttävät.
Tytäryhtiöitä

Microsoft on yhteistyössä muiden suurien yritysten kanssa saadakseen MSN:ään parempia palveluita.
MSN Match – liitettiin Match.com:iin; seuranhakupalveluun
MSNBC – liitettiin NBC:hen; uutispalveluun
MSN Sports by FOX Sports – liitettiin Fox Sportsiin; urheilu-uutispalveluun
MSN Auctions by eBay – liitettiin eBay Inc:hen; huutokauppapalveluita
MSN Overstock – liitettiin Overstock.com:iin; ostospalveluita
MSN VirusScan – liitettiin Trend Microon, joka tarjoaa virusturvaa
MSN Money – liitettiin CNBC kaapelikanavaan, jolla on ollut ilmainen julkinen chat-huone MSN:n luomisesta lähtien, nyt uudelleen nimetty nimellä CNBC – MSN_MoneyII, MSN Groups -virtuaaliyhteisöllä ja on myös saatavilla MSN Chatille.
Aiheesta muualla

MSN.com
MSN.fi (Arkistoitu – Internet Archive)
Internet Archive Wayback Machine – MSN.com (vanhoja sivuarkistoja)
Coop Danmark

| Coop Danmark |
| --- | --- |

 Coopin pääkonttori Albertslundissa 2016.
Yritysmuoto:  osuuskunta
Perustettu:  2002
Kotipaikka:  Albertslund, Tanska
Emoyhtiö:  Coop amba
Kotisivu:  info.coop.dk
Infobox OKVirheellinen NIMI-arvo: 
Coop Danmark on tanskalainen päivittäistavarakauppaan keskittynyt osuuskunta. Coop Danmarkiin kuuluvat kauppaketjut Kvickly, SuperBrugsen, Dagli'Brugsen, Coop 365discount ja Irma sekä verkkokauppa Coop.dk Shopping. Coop Danmarkilla on yli 1 000 myymälää eri puolilla Tanskaa ja noin 40 000 työntekijä. Osuuskunnan kokonaisliikevaihto noin. 43 miljardia Tanskan kruunua.
Coop Danmarkin keskusvarasto sijaitsee Albertslundissa.
Coop Danmarkin kauppojen hyllyillä on kaupan omia X-tra-tuotteita ja Coop-tuotteita, joita myydään myös Norjassa, Ruotsissa, Suomessa ja Baltian maissa.
Coop amba

| Coop amba |
| --- | --- |

 Coopin pääkonttori Albertslundissa 2016.
Yritysmuoto:  osuuskunta
Perustettu:  1896
Perustaja:  Severin Jørgensen
Kotipaikka:  Roskildevej 65, Albertslund, Tanska
Tytäryhtiöt:   Coop Danmark  Coop Bank  Coop Invest 
Kotisivu:  forening.coop.dk
Infobox OKVirheellinen NIMI-arvo: 
Coop amba on tanskalainen osuuskunta, jonka jäseniä ja omistajia on yli 1,9 miljoonaa tanskalaista. Coop amba on tanskalaisten osuuskuntien emoyhtiö. Osuuskunnan ylin päättävä elin on Coopin neuvosto, johon kuuluu 126 jäsentä. Neuvosto päättää Coopin säännöistä ja valitsee osuuskunnan hallituksen. Coop amban hallitus nimittää tytäryhtiöiden Coop Danmarkin, Coop Bankin ja Coop Investin hallitukset.
Coop-konserniin kuuluu viisi myymäläryhmää: Kvickly, SuperBrugsen, Dagli'Brugsen, Irma ja Coop 365discount. Myymälöiden lisäksi Coop amba-konserniin kuuluu 345 kuluttajayhdistystä. Vuonna 2017 konsernin liikevaihto oli yhteensä 44,8 miljardia tanskan kruunua. Coopin pääkonttori ja keskusvarasto sijaitsevat Albertslundin kunnassa.
Maastohiihdon maailmancup 1997–1998

Maastohiihdon maailmancup 1997–1998 oli historian 19. virallinen maastohiihdon maailmancup-kausi. Se alkoi Beitostölenistä 22. marraskuuta 1997 ja päättyi Oslossa 14. maaliskuuta 1998. Miesten kokonaiscupin voitti norjalainen Thomas Alsgaard, naisten puolella voittoon ylsi venäläinen Larisa Lazutina.
Loppupisteet > Miesten kokonaiscup

|  | Hiihtäjä | Pisteet |
| --- | --- | --- |
| 1. |  Thomas Alsgaard | 790 |
| 2. |  Bjørn Dæhlie | 678 |
| 3. |  Vladimir Smirnov | 431 |
| 4. |  Mihail Botvinov | 330 |
| 5. |  Jari Isometsä | 316 |
| 6. |  Fulvio Valbusa | 310 |
| 7. |  Mika Myllylä | 308 |
| 8. |  Erling Jevne | 292 |
| 9. |  Silvio Fauner | 273 |
| 10. |  Mathias Fredriksson | 268 |
Loppupisteet > Naisten kokonaiscup

|  | Hiihtäjä | Pisteet |
| --- | --- | --- |
| 1. |  Larisa Lazutina | 773 |
| 2. |  Bente Skari | 625 |
| 3. |  Stefania Belmondo | 544 |
| 4. |  Anita Moen | 462 |
| 5. |  Marit Mikkelsplass | 416 |
| 6. |  Olga Danilova | 363 |
| 7. |  Trude Dybendahl | 333 |
| 8. |  Iryna Taranenko-Terelja | 329 |
| 9. |  Julija Tšepalova | 314 |
| 10. |  Nina Gavriljuk | 279 |
Daniel García

| Mitalit> Maa:   Meksiko.Miesten yleisurheilu.MM-kilpailut  | Mitalit> Maa:   Meksiko.Miesten yleisurheilu.MM-kilpailut  | Mitalit> Maa:   Meksiko.Miesten yleisurheilu.MM-kilpailut  | Maa:   Meksiko> Miesten yleisurheilu. |
| --- | --- | --- | --- |
|  Kultaa | Ateena 1997 | 20km kävely |  |
|  Pronssia | Sevilla 1999 | 20km kävely |  |
Daniel García (s. 28. lokakuuta 1971 Córdova, Meksiko) on meksikolainen kävelijä.
Garcia voitti vuonna 1993 kotikilpailuissaan kävelyn maailmancupin 20 kilometrillä. Samana vuonna MM-kilpailuissa hänet hylättiin ollessaan vielä kiinni mitalisijoissa. Sama kohtalo toistui myös 1995 Göteborgin MM-kilpailuissa. Vuonna 1996 hän sijoittui Atlantan olympialaisissa yhdeksänneksitoista 20 kilometrillä ja yhdeksänneksi 50 kilometrillä.
Vuonna 1997 Garcia saavutti hopeaa kävelyn maailmancupissa 20 kilometrillä ja voitti maailmanmestaruuden Ateenassa 20 kilometrillä. Vuonna 1999 hän sijoittui viidenneksi kävelyn maailmancupissa 20 kilometrillä ja saavutti pronssimitalin Sevillan MM-kilpailuissa niin ikään 20 kilometrillä. Seuraavana vuonna Sydneyn olympialaisissa hän sijoittui kahdenneksitoista 20 kilometrillä.
Vuonna 2006 kävelyn maailmancupissa Garcia sijoittui 20 kilometrin kävelyssä kymmenenneksi.
Daniel García on 168 senttimetriä pitkä ja painaa 56 kilogrammaa.
Ennätykset

5 000 metrin kävely: 19:14.2 (1997)
10 000 metrin kävely: 38:26.4 (1997)
20 kilometrin kävely: 1:18:27 (1997)
50 000 metrin kävely: 3:54:45.6 (1995)
50 kilometrin kävely: 3:50:05 (1996)
Crédit Mobilier of American skandaali

Crédit Mobilier of America -skandaali oli 1870-luvun alussa alkanut poliittinen skandaali Yhdysvalloissa. Skandaali liittyi Credit Mobilier of America -nimiseen rakennusyhtiöön, joka teki rakennustöitä valtiontukia saaneelle Union Pacific Railroad -rautatieyhtiölle. Useat yhdysvaltalaiset kongressiedustajat olivat osakkaina Crédit Mobilier of Americassa, mikä herätti epäilyjä siitä, että osakkaina olleet kongressiedustajat olisivat käyttäneet asemaansa kongressissa heikentääkseen yritykseen kohdistunutta viranomaisvalvontaa.
Vaikka skandaaliin liitettiin mukaan useita kongressiedustajia, todettiin vain kaksi kongressiedustajaa lopulta syyllisiksi tapaukseen liittyen.
Maito ja Terveys

Maito ja Terveys – Mjölk och Hälsa ry. on vuonna 1958 perustettu kansanterveysjärjestö. Järjestön tavoitteena oli parantaa kansanterveyttä ja kansanravitsemusta sekä lisätä raittiita elämäntapoja edistämällä maidon ja maitovalmisteiden käyttöä. Maito ja Terveys ry:n varsinaisiin jäseniin kuului 17 kansanterveys-, kotitalous- ja neuvontajärjestöä, tutkimustahoa, maito-, maatalous-, liikunta- ja nuorisoalan järjestöä. Toiminta rahoitettiin ohjelma-/hankerahoituksella ja kannatusjäsenillä. Maito ja Terveys ry:n toiminta itsenäisenä yhdistyksenä päättyi kesäkuussa 2020. Yhdistyksen työtä jatkaa Ruokatieto Yhdistys ry.
Toiminta

Tarkoituksensa toteuttamiseksi järjestö
harjoitti tiedotus- ja julkaisutoimintaa oikeasta ravitsemuksesta ja maidon merkityksestä,
seurasi kansanterveyteen ja kansanravitsemukseen kohdistuvaa tieteellistä tutkimustyötä,
ylläpiti yhteyttä ravitsemuskasvatusta harjoittaviin kotimaisiin ja ulkomaisiin yhdistyksiin ja järjestöihin ja
järjesti kokous-, koulutus- ja esitelmätilaisuuksia.
Julkaisi eri ikäryhmille esitteitä ja muuta aineistoa koskien maitoa osana terveyttä edistävää ruokavaliota. Esitteitä saivat mm. tilata terveydenhuollon ammattilaiset yksilöohjauksen tueksi. Julisteita oli monen kouluravintolan seinillä.
Maito ja Terveys ry:n viestintä noudatti suomalaisten ravitsemussuositusten linjauksia ja oli tuotemerkkeihin nähden puolueetonta.  Järjestö julkaisi Ravitsemuskatsaus-lehteä, jonka toimituskuntaan kuului kuuluu ravitsemuksen asiantuntijoita.
Järjestö toimi vuorovaikutuksessa erityisesti opetuksen ja terveydenhuollon, viestinnän ja ravitsemuksen ammattilaisten kanssa. Yhteisrahoitteisten maataloustuotteiden tiedotus- ja menekinedistämisohjelmien sekä kansallisten hankkeiden avulla tavoitettiin myös suoraan kuluttajia.
Maitolähettiläs (ent. Maitotyttö)

Maitolähettiläs työskentelee Maito ja Terveys ry:ssä maidon ravitsemuksen asiantuntijana. Hänen työnkuvaansa kuuluvat vierailut esimerkiksi kouluissa, päiväkodeissa sekä liikunta-, nuoriso- ja terveysjärjestöjen tapahtumissa eri puolilla Suomea. Maitolähettiläs tapaa työssään myös ruoka- ja liikunta-alan sekä terveydenhuollon ammattilaisia. Hän jakaa tietoa ja keskustelee terveellisistä ruokailutottumuksista ja erityisesti maidon osuudesta ravitsemuksessa. Vuonna 2019 nimi muutettiin maidon ja ravitsemuksen asiantuntijaksi. Aikaisemmin tehtävä tunnettiin Maitotyttö-nimellä. Ensimmäinen Maitotyttö valittiin vuonna 1973.
Aiheesta muualla

Packalén, Leena & Urho, Ulla-Marja: Muista maito: Maito ja terveys ry - Mjölk och hälsa rf 50 vuotta 1958-2008, Helsinki, Maito ja terveys, 2008.
maitojaterveys.fi (Arkistoitu – Internet Archive)